Thyssenkrupp Galmed inaugura una nova planta de tractament d'aigües
19 de desembre 2019

![](/media/us1h22tk/50c_visita-ximo-puig-planta-agua-thyssenkrupp-36.jpg)  
![](/media/p4xn2j4x/50c_visita-ximo-puig-planta-agua-thyssenkrupp-25.jpg)  
  

La primera tinenta d'alcalde i regidora de Promoció Econòmica i Indústria de l’Ajuntament de Sagunt, María José Carrera, ha assistit este matí a la inauguració de la nova planta de tractament  d'aigües de Thyssenkrupp Galmed.

  

També ha assistit el president de la Generalitat Valenciana, Ximo Puig, acompanyat del Conseller d'Economia Sostenible, Sectors Productius, Comerç i Treball, Rafael Climent; i el Conseller de Política Territorial, Obres Públiques i Mobilitat, Arcadi España. Per part de l'Ajuntament, a més, han estat presents alguns regidors de l'Equip de Govern com Javier Raro, Quico Fernández, Pepe Gil i Guillermo Sampedro.

  

La primera tinenta d'alcalde s'ha mostrat satisfeta en presenciar la posada en marxa de la nova planta de tractament d'aigües i ha assegurat que este projecte de gran inversió permetrà a la companyia ser més eficient i productiva, dos trets que considera imprescindibles per a ser més competitius en el mercat global. Així mateix, ha assegurat que «**el que hem de fer des de l'Ajuntament és generar un llaç d'unió ferma amb les empreses de la nostra ciutat perquè, per part nostra, hem d'assegurar-nos que teniu totes les condicions per a continuar invertint i apostant pel nostre municipi**».

  

![](/media/b5ehci0q/50c_visita-ximo-puig-planta-agua-thyssenkrupp-75.jpg)  
![](/media/3eae11bz/50c_visita-ximo-puig-planta-agua-thyssenkrupp-97.jpg)  

  

María José Carrera ha declarat que en estos moments Sagunt viu un excel·lent moment pel que fa a la indústria i al teixit empresarial, ja que «**veiem com dia a dia es creen noves empreses, es concedixen més llicències i s'amplien les empreses ja existents, en definitiva, s'invertix més en el municipi, just com heu fet vosaltres invertint en este projecte de tractament d'aigües tan important per a Thyssenkrupp Galmed**».

  

En este sentit, la regidora ha destacat que el municipi té actualment grans oportunitats que des de l'Equip de Govern aprofitaran, perquè considera que «**les administracions públiques tenim la responsabilitat d'impulsar i atraure noves activitats econòmiques i nous projectes, i continuarem treballant i apostant en la consolidació del teixit empresarial de la ciutat, posicionant el nostre territori i fent de les nostres empreses un punt de referència. Per tant, teniu tot el meu suport i el de l'Ajuntament de Sagunt per a poder continuar creixent gràcies al vostre compromís per voler invertir en el nostre municipi, creant així riquesa i influint directament en la creació d'ocupació**».

   

![](/media/03iprf41/50c_visita-ximo-puig-planta-agua-thyssenkrupp-99.jpg)  
![](/media/nkgpxhve/50c_visita-ximo-puig-planta-agua-thyssenkrupp-107.jpg)  
  

*   [](http://www.facebook.com/sharer.php?u=https://aytosagunto.es/va/actualitat/thyssenkrupp-galmed-inaugura-una-nova-planta-de-tractament-d-aigues/ "Facebook")
*   [](http://twitter.com/share?url=https://aytosagunto.es/va/actualitat/thyssenkrupp-galmed-inaugura-una-nova-planta-de-tractament-d-aigues/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/thyssenkrupp-galmed-inaugura-una-nova-planta-de-tractament-d-aigues/ "Linked In")
*   [](mailto:?body=https://aytosagunto.es/va/actualitat/thyssenkrupp-galmed-inaugura-una-nova-planta-de-tractament-d-aigues/)